section_heading: Razvoj i proizvodnja
paragraph_text: Logan je produkt projekTa X90, koji je započet 1999. nakon Renaultove kupnje Dacije. Model je službeno predstavljen 2004., te je zamijenio Daciine starije modele. 2006. model je osvježen tzv. "faceliftom". Logan je u potpunosti razvijen u Renaultovim centrima, na B platformi koju koriste treća generacija Renault Clia, Renault Modus i Nissan Micra. Osim platforme, mnogo ostalih dijelova dijeli sa spomenutim modelima. Tako su motor, prednji ovjes, upravljač i stražnje kočnice preuzete s Clia. Logan se počeo proizvoditi u Daciinoj tvornici u Rumunjskoj korištenjem digitalne tehnologije tijekom koncepcije proizvoda, alata i procesa proizvodnje. Osim u Rumunjskoj, Logan se proizvodi u Maroku, Indiji, Rusiji, Iranu, Brazilu i Kolumbiji.